hotchpotch/miracl-hf-unified huggingface dataset:
शब-ए-बारात
शब-ए-बारात दो शब्दों, "शब" और "बारात" से मिलकर बना है, जहाँ शब का अर्थ रात होता है वहीं बारात का मतलब बरी होना होता है। इस्लामी कैलेंडर के अनुसार यह रात साल में एक बार शाबान महीने की 14 तारीख को सूर्यास्त के बाद शुरू होती है। मुसलमानों के लिए यह रात बेहद "फज़ीलत" (महिमा) की रात मानी जाती है, इस दिन विश्व के सारे मुसलमान अल्लाह की इबादत करते हैं। वे दुआएं मांगते हैं और अपने गुनाहों की तौबा करते हैं।
यह अरब में लैलतुल बराह या लैलतुन निसफे मीन शाबान के नाम से जाना जाता है। यह शब-ए-बारात के नाम से भारत, पाकिस्तान, बांग्लादेश, ईरान, अफ़ग़ानिस्तान और नेपाल में जाना जाता है।
साहा नाभिकीय भौतिकी संस्थान
साहा नाभिकीय भौतिकी संस्थान (SINP) भौतिक एवं जैव-भौतिक विज्ञान में मूलभूत अनुसंधान एवं शोध संस्थान है। यह सॉल्ट लेक सिटी, बिधाननगर, कोलकाता, भारत में स्थित है। यह संस्थान प्रसिद्ध भारतीय भौतिकीशास्त्री डॉ॰ मेघनाद साहा के नाम पर है।
यह संस्थान पालित भौतिकी अनुसंधान प्रयोगशाला, कोलकाता विश्वविद्यालय से विकसित हुआ है।
हिन्दू उत्सवों व पर्वों की सूची
यहाँ हिन्दू पर्वों व उत्सवों की सूची दी गयी है। हिन्दू लोग बहुत से पर्व मनाते हैं जैसे दीपावली, विजया दशमी, होली आदि।
सत्यजीत रे फिल्म एवं टेलीविजन संस्थान
सत्यजीत राय फ़िल्म एवं टेलीवीजन संस्थान (एस.आर.एफ़.टी.आई) कोल्काता, पश्चिम बंगाल में एक चलचित्र संस्थान है। इस संस्थान की स्थापना १९९५ में हुई थी और इसे सोसाइटी के रूप में १८ अगस्त, १९९५ में पश्चिम बंगाल सोसाइटीज़ पंजीकरण अधिनियम १९६१ के तहत पंजीकृत किया गया था। यह संस्थान एक स्वायत्त संस्थान है, जिसका भरण-पोषण सूचना एवं प्रसारण मंत्रालय, भारत सरकार द्वारा किया जाता है। इसको प्रसिद्ध बंगाली चलचित्र निर्देशक सत्यजीत राय के नाम पर रखा गया है।
उत्तरायण सूर्य
उत्तरायण सूर्य, सूर्य की एक दशा है।'उत्तरायण' (= उत्तर + अयन) का शाब्दिक अर्थ है - 'उत्तर में गमन'। जब सूर्य की दशा उत्तरायण है तब क्षितिज पर यदि सूर्योदय होने के बिंदु को प्रतिदिन देखा जाए तो वह बिंदु धीरे धीरे उत्तर की और बढ़ता प्रतीत होगा । इसी प्रकार दिन के समय सूर्य के उच्चतम बिंदु को यदि दैनिक तौर पर देखा जाये तो उत्तरायण के दौरान वह बिंदु हर दिन उत्तर की और बढ़ता हुआ दिखेगा। उत्तरायण की दशा में पृथ्वी के उत्तरी गोलार्ध में दिन लम्बे होते जाते हैं और रातें छोटी। उत्तरायण का आरंभ 14 जनवरी को होता है। यह दशा 21 जून तक रहती है। इस दिन अयनांत की स्थिति आती है  उसके बाद दक्षिणायन प्रारंभ होता है जिसमें दिन छोटे और रात लम्बी होती जाती है , फिर एक और अयनांत है और फिर से उत्तरायण आरम्भ हो जाता है।
मकर संक्रांति उत्तरायण से भिन्न है। मकर संक्रांति वर्तमान शताब्दी में 14 जनवरी को होती है।
हेमन्त ऋतु
हेमन्त ऋतु शीतकाल में आने वाली एक ऋतु है।
प्राजक्ता
प्राजक्ता एक पुष्प देने वाला वृक्ष है। इसे हरसिंगार, शेफाली, शिउली आदि नामो से भी जाना जाता है। इसका वृक्ष 10 से 15 फीट ऊँचा होता है। इसका वानस्पतिक नाम 'निक्टेन्थिस आर्बोर्ट्रिस्टिस' है। पारिजात पर सुन्दर व सुगन्धित फूल लगते हैं। इसके फूल, पत्ते और छाल का उपयोग औषधि के रूप में किया जाता है। यह पूरे भारत में पैदा होता है। यह पश्चिम बंगाल का राजकीय पुष्प है।
यह 10 से 15 फीट ऊँचा और कहीं 25-30 फीट ऊँचा एक वृक्ष होता है और पूरे भारत में विशेषतः बाग-बगीचों में लगा हुआ मिलता है। विशेषकर मध्यभारत और हिमालय की नीची तराइयों में ज्यादातर पैदा होता है। इसके फूल बहुत सुगंधित, सफेद और सुन्दर होते हैं जो रात को खिलते हैं और सुबह मुरझा कर गिर जाते हैं।
विभिन्न भाषाओं में नाम :  संस्कृत- शेफालिका। हिन्दी- हरसिंगार।  मराठी- पारिजातक।कोंकणी- पार्दक। गुजराती- हरशणगार। बंगाली- शेफालिका, शिउली।  असमिया- शेवालि। तेलुगू- पारिजातमु, पगडमल्लै। तमिल- पवलमल्लिकै, मज्जपु।  मलयालम - पारिजातकोय, पविझमल्लि। कन्नड़- पारिजात।  उर्दू- गुलजाफरी। इंग्लिश- नाइट जेस्मिन। मैथिली- सिंघार, सिंगरहार |
यह हलका, रूखा, तिक्त, कटु, गर्म, वात-कफनाशक, ज्वार नाशक, मृदु विरेचक, शामक, उष्णीय और रक्तशोधक होता है। सायटिका रोग को दूर करने का इसमें विशेष गुण है।
रासायनिक संघटन : इसके फूलों में सुगंधित तेल होता है। रंगीन पुष्प नलिका में निक्टैन्थीन नामक रंग द्रव्य ग्लूकोसाइड के रूप में 0.1% होता है जो केसर में स्थित ए-क्रोसेटिन के सदृश्य होता है। बीज मज्जा से 12-16% पीले भूरे रंग का स्थिर तेल निकलता है। पत्तों में टैनिक एसिड, मेथिलसेलिसिलेट, एक ग्लाइकोसाइड (1%), मैनिटाल (1.3%), एक राल (1.2%), कुछ उड़नशील तेल, विटामिन सी और ए पाया जाता है। छाल में एक ग्लाइकोसाइड और दो क्षाराभ होते हैं।
इस वृक्ष के पत्ते और छाल विशेष रूप से उपयोगी होते हैं। इसके पत्तों का सबसे अच्छा उपयोग गृध्रसी (सायटिका) रोग को दूर करने में किया जाता है।
विधि: हरसिंगार के ढाई सौ ग्राम पत्ते साफ करके एक लीटर पानी में उबालें। जब पानी लगभग 700 मिली बचे तब उतारकर ठण्डा करके छान लें, पत्ते फेंक दें और 1-2 रत्ती केसर घोंटकर इस पानी में घोल दें। इस पानी को दो बड़ी बोतलों में भरकर रोज सुबह-शाम एक कप मात्रा में इसे पिएँ।
ऐसी चार बोतलें पीने तक सायटिका रोग जड़ से चला जाता है। किसी-किसी को जल्दी फायदा होता है फिर भी पूरी तरह चार बोतल पी लेना अच्छा होता है। इस प्रयोग में एक बात का खयाल रखें कि वसन्त ऋतु में ये पत्ते गुणहीन रहते हैं अतः यह प्रयोग वसन्त ऋतु में लाभ नहीं करता।
गुरु घासीदास विश्‍वविद्यालय
गुरु घासीदास विश्‍वविद्यालय भारत का एक केन्द्रीय विश्वविद्यालय है। इसकी स्‍थापना 16 जून 1983 को तत्‍कालीन मध्‍यप्रदेश के बिलासपुर में हुई थी। मप्र के विभाजन के पश्‍चात बिलासपुर छत्तीसगढ़ में शामिल हो गया। जनवरी 2009 में केंद्र सरकार द्वारा संसद में पेश में केंद्रीय विश्‍वविद्यालय अधिनियम 2009 के माध्‍यम से इसे केंद्रीय विश्‍वविद्यालय का दर्जा दिया गया।
औपचारिक रूप से गुरु घासीदास विश्वविद्यालय (GGU), राज्य विधानसभा के अधिनियम द्वारा स्थापित किया गया था, औपचारिक रूप से 16 जून 1983 को उद्घाटन किया गया। यह भारतीय विश्वविद्यालयों के संघ और राष्ट्रमंडल विश्वविद्यालय संघ का एक सक्रिय सदस्य है। राष्ट्रीय मूल्यांकन एवं प्रत्यायन परिषद (NAAC) से बी+ के रूप में मान्यता प्राप्त विश्वविद्यालय है। सामाजिक और आर्थिक रूप से चुनौती वाले क्षेत्र में स्थित विश्वविद्यालय को उचित नाम, महान संत गुरू घासीदास (जन्म 17 वीं सदी में) के सम्मान स्वरूप दिया गया जिन्होने दलितों, सभी सामाजिक बुराइयों और समाज में प्रचलित अन्याय के खिलाफ एक अनवरत संघर्ष छेड़ा था। विश्वविद्यालय एक आवासीय सह सम्बद्ध संस्था है, इसका अधिकार क्षेत्र छत्तीसगढ़ राज्य के बिलासपुर राजस्व डिवीजन है।
रोहेड़ा
रोहिड़ा या टेकोमेला उण्डुलता (इसका वानस्पतिक नाम () है) राजस्थान का राजकीय पुष्प (१९८३ में घोषित) है। यह मुख्यतः राजस्थान के थार मरुस्थल और पाकिस्तान मे पाया जाता है। रोहिड़ा का वृक्ष राजस्थान के शेखावटी व मारवाड़ अंचल में इमारती लकड़ी का मुख्य स्रोत है। यह मारवाड़ टीक के नाम से भी जाना जाता है। शुष्क व अर्ध शुष्क क्षेत्रों में पाया जाने वाला यह वृक्ष पतझड़ी प्रकार का है। रेत के धोरों के स्थिरीकरण के लिए यह वृक्ष बहुत उपयोगी है।
Rohida - State Flower राजस्थान वन विभाग के आधिकारिक जालघर पर।
नाग केसर
नागकेसर या नागचम्पा (वानस्पतिक नाम : "Mesua ferrea") एक सीधा सदाबहार वृक्ष है जो देखने में बहुत सुंदर होता है। यह द्विदल अंगुर से उत्पन्न होता है। पत्तियाँ इसकी बहुत पतली और घनी होती हैं, जिससे इसके नीचे बहुत अच्छी छाया रहती है। इसमें चार दलों के बडे़ और सफेद फूल गरमियों में लगते हैं जिनमें बहुत अच्छी महक होती है। लकड़ी इसकी इतनी कड़ी और मजबूत होती है कि काटनेवाले की कुल्हाडियों की धारें मुड मुड जाती है; इसी से इसे 'वज्रकाठ' भी कहत हैं। फलों में दो या तीन बीज निकलते हैं। हिमालय के पूरबी भाग, पूरबी बंगाल, आसाम, बरमा, दक्षिण भारत, सिहल आदि में इसके पेड बहुतायत से मिलते हैं।
नागकेसर के सूखे फूल औषध, मसाले और रंग बनाने के काम में आते हैं। इनके रंग से प्रायः रेशम रँगा जाता है। श्रीलंका में बीजों से गाढा, पीला तेल निकालते हैं, जो दीया जलाने और दवा के काम में आता है। तमिलनाडु में इस तेल को वातरोग में भी मलते हैं। इसकी लकड़ी से अनेक प्रकार के सामान बनते हैं। लकड़ी ऐसी अच्छी होती है कि केवल हाथ से रँगने से ही उसमें वारनिश की सी चमक आ जाती है। बैद्यक में नागकेसर कसेली, गरम, रुखी, हलकी तथा ज्वर, खुजली, दुर्गंध, कोढ, विष, प्यास, मतली और पसीने को दूर करनेवाली मानी जाती है। खूनी बवासीर में भी वैद्य लोग इसे देते हैं। इसे 'नागचंपा' भी कहते हैं।
जुब्बा साहनी
जुब्बा साहनी का जन्म १९०६ में बिहार के मुजफ्फरपुर जिला के मीनापुर थाने के अंतर्गत चैनपुर बस्ती के अत्यंत निर्धन परिवार में हुआ था। उनका नाम बिहार के अग्रगण्य स्चतंत्रता सेनानियों में शुमार है। भारत छोड़ो आन्दोलन के दौरान जुब्बा साहनी ने १६ अगस्त १९४२ को मीनापुर थाने के अंग्रेज इंचार्ज लियो वालर को आग में जिंदा झोंक दिया था। बाद में पकड़े जाने पर उन्हें ११ मार्च १९४४ को फांसी दे दी गयी। उनके नाम पर मुजफ्फरपुर शहर में जुब्बा साहनी खेल स्टेडियम तथा पार्क बना है जो दर्शनीय है।
वात्सल्य ग्राम
वात्सल्य ग्राम, परमशक्ति पीठ द्वारा संचालित एक अनाथालय है। यह साध्वी ऋतम्भरा (दीदी माँ) द्वारा स्थापित है। इसमें अनाथ बच्चों एवं परित्यक्त महिलाओं को आवास, भोजन, स्वास्थ्य एवं शिक्षा का प्रबन्ध किया जाता है। इसका मूल मंत्र यह है कि परित्यक्त महिलाएँ एवं बच्चे एक दूसरे के पूरक होकर एक-दूसरे की भवनात्मक आवश्यकताओं की पूर्ति करें।
वृन्दावन शहर से कुछ बाहर वात्सल्य ग्राम के नाम से प्रसिद्ध यह स्थान अपने आप में अनेक पटकथाओं का केन्द्र बन सकता है। इस प्रकल्प के मुख्यद्वार के निकट यशोदा और बालकृष्ण की एक प्रतिमा वात्सल्य रस को साकार रूप प्रदान करती है। वास्तव में इस अनूठे प्रकल्प के पीछे की सोच अनाथालय की व्यावसायिकता और भावहीनता के स्थान पर समाज के समक्ष एक ऐसा मॉडल प्रस्तुत करने की अभिलाषा है जो भारत की परिवार की परम्परा को सहेज कर संस्कारित बालक-बालिकाओं का निर्माण करे न कि उनमें हीन भावना का भाव व्याप्त कर उन्हें अपनी परम्परा और संस्कृति छोड़ने पर विवश करे.
समाज में दीदी माँ के नाम से ख्यात साध्वी ऋतम्भरा ने इस परिसर में ही भरे-पूरे परिवारों की कल्पना साकार की है। एक अधेड़ या बुजुर्ग महिला नानी कहलाती हैं, एक युवती उसी परिवार का अंग होती है जिसे मौसी कहा जाता है और उसमें दो शिशु होते हैं। यह परिवार इकाई परिसर में रहकर भी पूरी तरह स्वायत्त होती है। मौसी और नानी अपना घर छोड़कर पूरा समय इस प्रकल्प को देती हैं और वात्सल्य ग्राम का यह परिवार ही उनका परिवार होता है।
साध्वी ऋतम्भरा
साध्वी ऋतम्भरा आध्यात्मिक हिन्दू नेत्री हैं जो बहुत से मानवतावादी सामाजिक प्रकल्पों की प्रेरणा स्रोत हैं। वात्सल्य ग्राम की संकल्पना साध्वी जी की अनुपम देन है। वे अयोध्या के राममन्दिर आन्दोलन से जुड़ी रहीं हैं।
अभी कुछ दिनों पूर्व श्रीकृष्ण की लीला स्थली वृन्दावन जाने का सुअवसर प्राप्त हुआ। श्रीकृष्ण की महक से सुवासित इस धार्मिक नगरी में अब भी एक अपना ही आकर्षण है। यहाँ मन्दिरों की बहुतायत और तंग गलियों के मध्य अब भी लोगों के ह्रदय में श्रीकृष्ण विद्यमान हैं। परन्तु इस नगरी में ही एक नये तीर्थ का उदय हुआ है और यदि वृन्दावन जाकर उसका दर्शन न किया तो समझना चाहिये कि यात्रा अधूरी ही रही. यह आधुनिक तीर्थ दीदी माँ के नाम से विख्यात साध्वी ऋतम्भरा ने बसाया है। वृन्दावन शहर से कुछ बाहर वात्सल्य ग्राम के नाम से प्रसिद्ध यह स्थान अपने आप में अनेक पटकथाओं का केन्द्र बन सकता है किसी भी संवेदनशील साहित्यिक अभिरूचि के व्यक्ति के लिये. इस प्रकल्प के मुख्यद्वार के निकट यशोदा और बालकृष्ण की एक प्रतिमा वात्सल्य रस को साकार रूप प्रदान करती है। वास्तव में इस अनूठे प्रकल्प के पीछे की सोच अनाथालय की व्यावसायिकता और भावहीनता के स्थान पर समाज के समक्ष एक ऐसा मॉडल प्रस्तुत करने की अभिलाषा है जो भारत की परिवार की परम्परा को सहेज कर संस्कारित बालक-बालिकाओं का निर्माण करे न कि उनमें हीन भावना का भाव व्याप्त कर उन्हें अपनी परम्परा और संस्कृति छोड़ने पर विवश करे.
समाज में दीदी माँ के नाम से ख्यात साध्वी ऋतम्भरा ने इस परिसर में ही भरे-पूरे परिवारों की कल्पना साकार की है। एक अधेड़ या बुजुर्ग महिला नानी कहलाती हैं, एक युवती उसी परिवार का अंग होती है जिसे मौसी कहा जाता है और उसमें दो शिशु होते हैं। यह परिवार इकाई परिसर में रहकर भी पूरी तरह स्वायत्त होती है। मौसी और नानी अपना घर छोड़कर पूरा समय इस प्रकल्प को देती हैं और वात्सल्य ग्राम का यह परिवार ही उनका परिवार होता है। इसके अतिरिक्त वात्सल्य ग्राम ने देश के प्रमुख शहरों में हेल्पलाइन सुविधा में दे रखी है जिससे ऐसे किसी भी नवजात शिशु को जिसे किसी कारणवश जन्म के बाद बेसहारा छोड़ दिया गया हो उसे वात्सल्य ग्राम के स्वयंसेवक अपने संरक्षण में लेकर वृन्दावन पहुँचा देते हैं। दीदी माँ ने एक बालिका को भी दिखाया जिसे नवजात स्थिति में दिल्ली में कूड़ेदान में फेंक दिया गया था और उसक मस्तिष्क का कुछ हिस्सा कुत्ते खा गये थे। आज वह बालिका स्वस्थ है और चार वर्ष की हो गई है। ऐसे कितने ही शिशुओं को आश्रय दीदी माँ ने दिया है परन्तु उनका लालन-पालन आत्महीनता के वातावरण में नहीं वरन् संस्कारक्षम पारिवारिक वातावरण में हो रहा है। यही मौलिकता वात्सल्य ग्राम को अनाथालयों की कल्पना से अलग करती है।
दीदी माँ यह प्रकल्प देखकर जो पहला विचार मेरे मन में आया वह हिन्दुत्व की व्यापकता और उसके बहुआयामी स्वरूप को लेकर आया। ये वही साध्वी ऋतम्भरा हैं जिनकी सिंह गर्जना ने 1989-90 के श्रीराम मन्दिर आन्दोलन को ऊर्जा प्रदान की थी, परन्तु उसी आक्रामक सिंहनी के भीतर वात्सल्य से परिपूर्ण स्त्री का ह्रदय भी है जो सामाजिक संवेदना के लिये द्रवित होता है। यही ह्रदय की विशालता हिन्दुत्व का आधार है कि अन्याय का डटकर विरोध करना और संवेदनाओं को सहेज कर रखना. सम्भवत: हिन्दुत्व को रात दिन कोसने वाले या हिन्दुत्व की विशालता के नाम पर हिन्दुओं को नपुंसक बना देने की आकांक्षा रखने वाले हिन्दुत्व की इस गहराई को न समझ सकें।.
शिव-हरि
शिव-हरि नाम से दो संगीतकारों की जोड़ी प्रसिद्ध है:
इन दोनों ने शिव-हरि नाम से बहुत सी हिन्दी फिल्मों में संगीत दिया है। इनके द्वाराफिल्म संगीत का श्रीगणेश 1981 में "सिलसिला" से हुआ था। इन्हें शिव-हरि नाम से प्रसिद्धि मिली।
इनकी कुछ उल्लेखनीय फिल्मों के नां इस प्रकार से हैं:-
म्यूज़िक रिकॉर्डिंग बिक्री प्रमाणन
म्यूज़िक रिकॉर्डिंग बिक्री प्रमाण पत्र विश्व भर में अधिकांश देशों में किसी संगीत या फिल्म के एल्बम की बिक्री के आधार पर वार्षिक पुरस्कार स्वरूप दिये जाते हैं। ये देश विशेष में दिये जाते हैं। इनका आधार राष्ट्रीय स्तर पर रिलीज़ हुए एल्बमों की बिक्री होता है। इनकी अधिकांशतः तीन श्रेणियां होती हैं:-इन्हें इस ही वरीयता क्रम में दिया जाता है।
आग़ा (हास्य अभिनेता)
आग़ा एक भारतीय फिल्म हास्य अभिनेता थे जिन्होने बॉलीवुड फिल्मों में अपना फिल्म कैरियर 1937 में फिल्म दौलत के साथ शुरू किया था।
वह हास्य भूमिकाओं के लिए जाने जाते थे और 1937 और 1989 के बीच पांच दशक में फैले अपने कॅरिअर में उन्होने 180 से अधिक हिन्दी फिल्मों में काम किया।
उन्हें 1960 में फ़िल्म घूँघट के लिए सर्वश्रेष्ठ सहायक अभिनेता पुरस्कार के लिए नामित किया गया था।
कॉल ऑफ द वैली
कॉल ऑफ द वैली पंडित शिवकुमार शर्मा का एक संगीत एल्बम है। यह ९ सितंबर, १९९५ में रिलीज़ हुआ था। १९६७ में तैयार यह एल्बम प्रसिद्ध बांसुरी वादक पंडित हरिप्रसाद चौरसिया और पंडित बृजभूषण काबरा की संगत से बनाया गया, जो शास्त्रीय संगीत में बहुत ऊंचे स्थान पर गिना जाता है।
मान सिंह द्वितीय
सवाई मान सिंह द्वितीय (मोर मुकुट सिंह; 21 अगस्त 1912– 24 जून 1970) कछवाहा वंश से संबन्धित जयपुर के अंतिम शासक थे। उन्होंने 1922 से लेकर राज्य के भारत में विलय (1949) तक शासन किया। इसके बाद उन्होंने 1949 से लेकर 1956 तक राजस्थान के राजप्रमुख के रूप में कार्य संभाला। बाद के सालों में इन्होंने स्पेन में भारत के राजदूत के रूप में कार्य किया। महाराजा सवाई मान सिंह द्वितीय को अच्छे खिलाड़ी होने के साथ-साथ पोलो खेल में खासी शोहरत हासिल थी।
बृजभूषण काबरा
पंडित बृजभूषण काबरा(जन्म:१९३७) भारतीय संगीतज्ञ (गिटारिस्ट) हैं। ये जोधपुर के एक प्रख्यात संगीतज्ञ परिवार में जन्में थे। इनके पिता ने प्रसिद्ध सितारवादक अली अकबर खां के पिता मास्टर इनायत खां से सितार सीखा था। शास्त्रीय संगीत में बाल्यकाल में रुचि ना होने पर भी इन्हें अपने पिता और भ्राता से संगीत का सान्निध्य मिला। इनके भ्राता अली अकबर खां के शिष्य थे, जिनके सथ पंडित जी कई बार उनके कार्यक्रम देखने गये थे।
इन्होंने हिन्दुस्तानी शास्त्रीय संगीत में हवाइयन गिटार का प्रयोग आरंभ किया।
राहुल शर्मा (संगीतज्ञ)
राहुल शर्मा संतूर वादक हैं। ये प्रसिद्ध संतूर वादक पंडित शिवकुमार शर्मा के पुत्र हैं।
राहुल शर्माजी का जन्म मुंबई में हुआ उनके पिता भी संतुर वादक है । उनकी शादी बरखा शर्माजीसे 2009 में हुई । और उऩ्हे अभिनव नामका एक पुत्र 2014 में हुआ।
राजश्री प्रोडक्शन्स
राजश्री प्रोडक्शन्स प्रा लि. एक बॉलीवुड की फिल्म निर्माण कंपनी है। यह आंशिक रूप से फिल्म-वितरक का काम भी करती है। १५ अगस्त, १९४७ को ताराचंद बड़जात्या ने इस कंपनी की नींव रखी थी। इनकी कुछ फ़िल्मों में "दोस्ती" (१९६४) से लेकर "एक विवाह ऐसा भी" तक हैं।
ANNA.VASANT NALAWADE
जार्ज द्वितीय
जॉर्ज एक बहुतायत में पाया जाने वाला नाम है।
जॉर्ज द्वितीय, इंगलैंड
जॉर्ज द्वितीय (जॉर्ज अगस्तस; ; १० नवम्बर १६८३ – २५ अक्टूबर १७६०) यूनाइटेड किंगडम का राजा था।
प्रधान डाकघर, कोलकाता
प्रधान डाकघर, (अंग्रेजी: General Post Office) कोलकाता शहर का केन्द्रीय और पश्चिम बंगाल का मुख्य डाकघर है। यह डाकघर कोलकाता शहर की अधिकांश आने व जाने वाली डाक और पार्सलों को संभालता है। यह बी.बी.डी. बाग क्षेत्र में नेताजी सुभाष रोड पर स्थित है। जीपीओ की भव्य संरचना इसे शहर के प्रमुख स्थलों में से एक बनाती है।
इस आलीशान इमारत की निर्माण प्रक्रिया वर्ष 1864 में शुरू की गई थी और 1868 यह निर्माण कार्य समपन्न हुया। इसके निर्माण में कुल 6,30,510 रु की लागत आई। वॉल्टर बी ग्रेन्विल ने वास्तुकला के इस चमत्कार को डिजाइन किया था। कलकत्ता जीपीओ की भव्य संरचना की मुख्य विशेषता इसके आयोनिक-कोरिंथियन स्तंभ हैं।
प्रधान डाकघर, 1700 में निर्मित पुराने फोर्ट विलियम के स्थल पर बनाया गया था, जिसे 1756 में "कलकत्ता के कब्ज़े" के दौरान शिराज-उद-दौला ने बर्बाद कर दिया था। डाकघर के साथ एक गली जाती है जो कि उस सुरक्षाकक्ष का अवस्थल था जहाँ 1756 की कुख्यात काल कोठरी की घटना घटी थी। इसका डिजाइन सन 1864 में वॉल्टर बी ग्रेन्विल (1819-1874) द्वारा तैयार किया था, जो 1863 से 1868 तक भारत सरकार के परामर्शी वास्तुकार थे।
जीपीओ के पूर्वी भाग स्थित सीढ़ियों पर एक पीतल की पट्टिका लगी है, जो पुराने फोर्ट विलियम के पूर्वी छोर को चिह्नित करती है। यह शायद कलकत्ता के प्राचीन किले का एकमात्र अवशेष है। हाल ही में जीपीओ की पूर्वी दीवारों पर संगमरमर की पट्टिका लगाई गई है, जो ब्रास प्लेट को उजागर करती है।
जीपीओ के उत्तर में कोलकाता कलेक्ट्रेट है, जो कभी क्षेत्रीय कलेक्टर का कार्यालय था। ब्रिटिश सरकार ने 1857 के बाद पारंपरिक जमींदारों का नाम बदलकर कलेक्टर कर दिया था।
प्रधान डाकघर अपनी भव्य उच्च गुंबददार छत (220 फुट से अधिक ऊँची) और लंबे आयोनिक-कोरिंथियन खम्भों के लिए उल्लेखनीय है। यहाँ एक डाक संग्रहालय भी है जिसे 1884 में बनाया गया था और यहाँ पर कलाकृतियों और डाक टिकटों के एक संग्रह को प्रदर्शित किया गया है। डाक टिकट ब्यूरो इमारत के पश्चिमी छोर पर स्थित है।
कलकत्ता उच्च न्यायालय
कलकत्ता उच्च न्यायालय () भारत का प्राचीनतम उच्च न्यायालय है। इसकी स्थापना २ जुलाई, १८६२ को हाई कोर्ट्स ऐक्ट १८६1 के अन्तर्गत की गयी थी। इसका अधिकार क्षेत्र पश्चिम बंगाल एवं अंडमान निओबार द्वीप तक है। इसके समय वॉरेन
अंतरराष्ट्रीय जल सर्वेक्षण संगठन
१९२१ में अंतरराष्ट्रीय जल सर्वेक्षण संगठन (IHO) को मूलतः अंतरराष्ट्रीय जल सर्वेक्षण ब्यूरो (IHB) के रूप में स्थापित किया गया था। इसका वर्तमान नाम १९७० में सदस्य राष्ट्रों के बीच हुए एक संशोधित अंतरराष्ट्रीय समझौते के परिणाम के रूप में अपनाया गया। इसके पूर्व नाम "अंतरराष्ट्रीय जल सर्वेक्षण ब्यूरो" को इसके मोनाको स्थित मुख्यालय, जिसके प्रशासनिक निकाय में तीन निदेशक और कुछ कर्मचारी हैं, के लिए प्रयोग किया जाता है।
अंतरराष्ट्रीय जल सर्वेक्षण संगठन द्वारा किये जाने वाले प्रमुख कार्य हैं:निम्नलिखित देश अंतरराष्ट्रीय जल सर्वेक्षण संगठन के सदस्य हैं: -
वसंतराव देशपांडे
वसंतराव देशपांडे वसंतराव देशपांडे (मराठी: वसंतराव देशपांडे) (1920-1983) जो भी नाट्य संगीत का एक प्रतिभाशाली कलाकार थे एक हिंदुस्तानी शास्त्रीय गायक थे.
गीज़ा
गीज़ा (, लिप्यंतरित "अल-गीज़ा") मिस्र में तीसरा सबसे बड़ा शहर है। यह नील नदी के पश्चिमी तट पर केंद्रीय काहिरा से २० कि.मी. दक्षिण-पश्चिम में स्थित है।
गीज़ा गीज़ा पठार के स्थान के रूप में सबसे प्रसिद्ध है - विश्व के कई प्रभावशाली प्राचीन स्मारकों का स्थान, जिसमें महान स्फिंक्स, महान गीज़ा के पिरामिड और कई अन्य बड़े पिरामिड और मंदिर सम्मिलित हैं।
एक समय (१८८४) में गीज़ा का महान पिरामिड "प्राईम मेरिडियन" - जिसके आधार पर देशांतर निर्धारित करते हैं - के स्थान के लिए प्रस्तावित किया गया था।
पुखराज
पुखराज एक बहुमूल्य रत्न होता है। बृहस्पति ग्रह से संबंधित रत्न, पुखराज को संस्कृत में पुष्पराग, हिन्दी में पुखराज कहा जाता है। चौबीस घंटे तक दूध में रखने पर यदि क्षीणता एवं फीकापन न आए तो असली होता है। पुखराज चिकना, चमकदार, suddhपानीदार, पारदर्शी एवं व्यवस्थित किनारे वाला होता है। यह एल्युमिनियम और फ्लोरीन सहित सिलिकेट खनिज होता है जिसका रासायनिक सूत्र है AlSiO(F,OH)।
सिलिकेट खनिज
सिलिकेट खनिज (silicate minerals) पत्थर बनाने वाले खनिज होते हैं और पृथ्वी की सबसे ऊपरी ज़मीनी परत (जिसे भूपर्पटी या क्रस्ट कहते हैं) क ९०% भाग सिलिकेट खनिजों का बना हुआ है। अलग प्रकार के सिलिकेट खनिजों को उनमें निहित सिलिकेट यौगिकों के आधार पर वर्गिकृत किया जाता है, जिनमें सिलिकॉन व ऑक्सीजन की अलग-अलग मात्राएँ होती हैं।
रोबिंसन क्रूसो
रोबिंसन क्रुसो, डैनियल डेफॉ द्वारा रचित एक उपन्यास है। यह पहली बार 1719 में प्रकाशित हुआ था और कभी कभी इसे अंग्रेजी का पहला उपन्यास माना जाता है। यह पुस्तक रोबिंसन क्रुसो नामक एक अंग्रेज चरित्र, की काल्पनिक आत्मकथा है, जो वेनेजुएला के निकट एक दूरदराज के उष्णकटिबंधीय द्वीप पर 28 साल तक फंसा रहा. इन 28 सालों के दौरान उसने वहाँ पर वहाँ के मूल निवासियों, बन्धुआ और विद्रोह का सामना किया और अंतत: उसे बचा लिया गया।
भारत की जनगणना
2011 तक, भारत की जनगणना 15 बार की जा चुकी है। 1872 में यह ब्रिटिश वायसराय लॉर्ड मेयो के अधीन पहली बार कराई गयी थी। उसके बाद यह हर 10 वर्ष बाद कराई गयी। हालाकि भारत की पहली संपूर्ण जनगणना 1881 में हुई। 1949 के बाद से यह भारत सरकार के गृह मंत्रालय के अधीन भारत के महारजिस्ट्रार एवं जनगणना आयुक्त द्वारा कराई जाती है। 1951 के बाद की सभी जनगणनाएं 1948 की जनगणना अधिनियम के तहत कराई गईं। अंतिम जनगणना 2011 में कराई गई थी, तथा आगामी जनगणना 2021 में कराई जाएगी।
कोरोमंडल तट
कोरोमंडल तट भारतीय प्रायद्वीप की दक्षिण-पूर्वी तटरेखा को दिया गया नाम है। यह क्षेत्र चोल राजवंश द्वारा शासित रहा है। चोल क्षेत्र या मंडल को तमिल में चोल-मंडलम कहते थे। वहीं से पुर्तगालियों एवं फ्रेंच लोगों ने बिगाड़ कर कोरमंडल नाम निकाला है। krishna nadi se kanyakumari tak ka tat Coromandal Tat
तमिल में इसे चोलों द्वारा चोलामंडलम (சோழ மண்டலம்) अर्थात् चोल राजाओं का इलाका कहा जाता था। इसी से पुर्तगाली यात्रियों ने नाम को बिगाड़ कर वर्तमान का कोरोमंडल कर दिया। कोरोमंडल tat पर ही masulipattam pulikat हैं कोरोमथल की भाषा hindi है
निःशुल्क एवं अनिवार्य शिक्षा विधेयक, २००९
निःशुल्क एवं अनिवार्य शिक्षा विधेयक, २००९ भारतीय संसद द्वारा सन् २००९ में पारित शिक्षा सम्बन्धी एक विधेयक है। इस विधेयक के पास होने से बच्चों को मुफ़्त और अनिवार्य शिक्षा का मौलिक अधिकार मिल गया है। संविधान के अनुच्छेद 21में 6 से 14 बर्ष तक के बच्चों के लिये अनिवार्य एवं नि:शुल्क शिक्षा की व्यवस्था की गयी है तथा 86 वें संशोधन द्वारा 21 (क) में प्राथमिक शिक्षा को सब नागरिको का मूलाधिकार बना दिया गया है। यह 1 अप्रैल 2010 को जम्मू -कश्मीर को छोड़कर सम्पूर्ण भारत में लागु हुआ।इस विधेयक की आलोचना में जो बातें कहीं जा रहीं हैंुनमें से कुछ इस प्रकार हैं-
गुलशन बावरा
गुलशन बावरा के नाम से मशहूर फिल्म गीतकार गुलशन मेहता (जन्मः 12 अप्रैल 1938 - मत्युः 7 अगस्त 2009) ने हिन्दी फिल्म उद्योग के 49 वर्ष के सेवा काल में 250 गीत लिखे। अविभाजित भारत शैखुपुरा (अब पाकिस्तान) में जन्मे गुलशन मेहता को बावरा का उपनाम फिल्म वितरक शांतिभाई पटेल ने दिया था। बाद में पूरा फिल्म उद्योग उन्हें इसी नाम से पुकारने लगा। फिल्मों में काम शुरू करने के पहले बावरा भारतीय रेल में काम करते थे। फिल्म उद्योग में उन्हें पहला गीत लिखने का अवसर 1959 में फिल्म चंद्रसेना में मिला था।
उनका हिट गीत फिल्म 'सट्टा बाजार' के लिए 'चांदी के चंद टुकडे के लिए' था। उन्होंने कल्याणजी-आनंदजी के संगीत निर्देशन में 69 गीत लिखे। जबकि, आर॰ डी॰ बर्मन के साथ 150 गीत लिखे थे। उन्होंने फिल्म 'सनम तेरी कसम', 'अगर तुम न होते', 'सत्ते पे सत्ता', 'यह वादा रहा', 'हाथ की सफाई' और 'रफू चक्कर' को अपने गीतों से सजाया था। बावरा को फिल्म 'उपकार' में 'मेरे देश की धरती' और फिल्म 'जंजीर' में 'यारी है ईमान मेरा' गीत के लिए फिल्म फेयर पुरस्कार मिला था। पिछले सात साल से वह बोर्ड ऑफ इंडियन परफार्मिंग राइट सोसायटी के निदेशक पद पर कार्यरत थे।
7 अगस्त को गुलशन बावरा का निधन मुंबई के पालीहिल स्थित निवास में लंबी बीमारी के बाद दिल का दौरा पड़ने के बाद निधन हो गया। उनके इच्छानुसार उनके मृतदेह को जेजे अस्पताल को दान दिया जाएगा।
महनार
महनार (Mahnar) या महनार बज़ार (Mahnar Bazar) भारत के बिहार राज्य के वैशाली ज़िले में स्थित एक नगर है।
महनार एक अनुमंडल तथा विधान सभा निर्वाचन क्षेत्र है। यह शहरी बसाव जिला मुख्यालय हाजीपुर से लगभग ३० किलोमीटर पूर्व में स्थित है।
शांतुन कुंड
शांतुन कुंड मथुरा में है।
बिहार योग भारती
बिहार योग भारती एक आधुनिक योग शिक्षा संस्थान है जो गुरुकुल के वातावरण में योग की शिक्षा प्रदान करती है। यह बिहार में मुंगेर के पास स्थित है। इसकी स्थापना सन् १९९४ में स्वामी निरंजनानन्द ने की। इस संस्थान की स्थापना नालन्दा एवं विक्रमशिला के प्राचीन विश्वविद्यालयों की तरह हुआ है। यह संस्थान इन प्राचीन शिक्षा केन्द्रों में आरम्भ हुए योग , वेदान्त तंत्र एवं अन्य सम्बन्धित क्षेत्रों में हुए कार्य को आगे बढ़ायेगा।
बिहार योग भारती भारत की ऋषि परम्परा, वैदिक जीवन पद्धति एवं योग की सनातन संस्कृति को समर्पित केन्द्र है।
बिहार योग भारती को योग के विकास के क्षेत्र में असाधारण कार्य करने के लिए २०१९ में प्रधानमन्त्री का राष्ट्रीय योग पुरस्कार प्रदान किया गया।
छत्तीसगढ़ राज्य विद्युत मंडल
छत्तीसगढ़ राज्य के मध्यप्रदेश से अलग होने के ठीक एक महीने बाद छत्तीसगढ़ राज्य विद्युत मंडल (सीएसईबी) अस्तित्व में आया। इसके बाद विद्युत अधिनियम 2003 के तहत छग शासन ने ३१ दिसम्बर २००८ को सीएसईबी के विखडन का आदेश जारी कर विद्युत उत्पादन, पारेषण, वितरण और विद्युत व्यापार की चार स्वतंत्र कंपनियों के अलावा पांचवी कंम्पनी होल्डिंग कंपनी बनाई गई। इन कंपनियों ने १ जनवरी २००९ से कार्य करना शुरू कर दिया।
मातृभूमि (समाचार पत्र)
मातृभूमि एक हिन्दी भाषा का समाचार पत्र है।
दैनिक मिलाप (उर्दु समाचार पत्र)
दैनिक मिलाप एक उर्दु भाषा का समाचार पत्र है।
मुहम्मद शाह, सैयद
मुहम्मद शाह, सय्यद सय्यद वंश का तीसरा शासक था। जिनका शासन १४३४-४४ तक रहा। इनका शासन काल इसलिए भी जाना जाता है कि उस दौरान सरहिंद के अफगान सूबेदार बहलोल लोधी ने पंजाब के बाहर अपने प्रभाव को बढ़ा लिया था। वह लगभग स्वतंत्र हो गया था। इसी दौरान मुहम्मद शाह का पुत्र और उनका उत्तराधिकारी अलाउद्दीन आलम शाह दिल्ली के शासन का भार अपने एक साले और शहर पुलिस अधीक्षक का भार दूसरे साले पर छोड़कर बदायूं चला गया था। उसके जाने के बाद दोनों ही अलग-थलग पड़ गए और १४५१ में बहलोल लोधी ने सिंहासन पर कब्जा कर लिया।
जिला पुलिस अधीक्षक
जिला पुलिस अधीक्षक (या पुलिस अधीक्षक) भारतीय पुलिस सेवा स्तर के पुलिस विभाग में उच्चाधिकारी होते हैं। प्रत्येक अधिकारी के ऊपर एक जिले के पुलिस प्रशासन का संपूर्ण भार होता है। बड़े जिलों में प्रायः वरिष्ठ जिला पुलिस अधीक्षक तथा सहायक जिला पुलिस अधीक्षक की भी नियुक्ति की जाती है। जिला तथा प्रदेश पुलिस इनके संरक्षण में कार्य करते हैं। इनकी कार्यप्रणाली इंस्पेक्टर जेनेरल ऑफ पुलीस की निगरानी में होती है।
लाड़काना
लडकाना यह एक शहर है जो पाकिस्तान के सिन्ध प्रान्त में है।
लडकाना में मुस्लिम समुदाय के बहुसंख्यक होने के बावजूद बड़ी संख्या में हिन्दू धर्म के लोग हैं। इसी कारण से पाकिस्तान पीपल्स पार्टी के नेता के अध्यक्ष बिलावल भुट्टो और यहाँ की प्रान्तीय सरकार ने 2014 देश में पहली सार्वजनिक रूप से यहाँ के हिन्दू मन्दिर के दर्शन भी किए और दीपावली मनाकर अपने देश की विश्व के आगे एक उदार छवि प्रस्तुत करने का प्रयास किया।
बंपर (मोटरवाहन)
बंपर किसी भी मोटर वाहन के साबसे आगे अथवा सबसे पीछे के उस भाग को कहते हैं जो सामने अथवा पीछे से लगने वाली टक्कर से वाहन एवं सवारीयों को लगने वाले आघात से बचने के  लिये लगाया जाता है।
पत्र सूचना कार्यालय
पत्र सूचना कार्यालय (Press Information Bureau / पीआईबी) भारत सरकार की नीतियों, कार्यक्रम पहल और उपलब्धियों के बारे में समाचार-पत्रों तथा इलेक्‍ट्रॉनिक मीडिया को सूचना देने वाली प्रमुख एजेंसी है। यह प्रेस विज्ञप्तियों, प्रेस नोट, विशेष लेखों, संदर्भ सामग्री, प्रेस ब्रीफिंग, फोटोग्राफ, संवाददाता सम्‍मेलन, साक्षात्‍कार, प्रेस दौरे और कार्यालय की वेबसाइट के माध्‍यम से सूचना का सर्वत्र पहुंचाता है।
कार्यालय अपने मुख्‍यालय में विभागीय प्रचार अधिकारियों के माध्‍यम से कार्य करता है जो प्रेस विज्ञप्तियों और प्रेस सम्‍मेलनों आदि के जरिए मीडिया को सूचना के प्रसार में सहायता देने के प्रयोजन हेतु विभिन्‍न मंत्रालयों और विभागों के साथ संलग्‍न हैं। ये अधिकारी प्रचार गतिविधियों से संबंधित सभी मामलों पर सलाह भी देते हैं। ये संबंधित मंत्रालयों और विभागों को फीड बैक प्रदान करते हैं। विशेष सेवाओं के एक भाग के रूप में पत्र सूचना कार्यालय के फीडबैक प्रकोष्‍ठ द्वारा एक डेली डायजेस्‍ट तथा विभिन्‍न राष्‍ट्रीय और क्षेत्रीय दैनिक समाचारपत्रों और पत्रिकाओं से समाचार कथाओं और संपादकीय के आधार पर विशेष डायजेस्‍ट तैयार किए जाते हैं।
इस कार्यालय की फीचर इकाई द्वारा पृष्‍ठभूमि जानकारी, अद्यतन जानकारी, सूचना के छोटे बिन्‍दु, विशेष लेख और ग्राफिक प्रदान किए जाते हैं, जिन्‍हें राष्‍ट्रीय नेटवर्क, इंटरनेट और साथ ही स्‍थानीय प्रेस में परिचालन हेतु अनुवाद के लिए क्षेत्रीय / शाखा कार्यालयों में परिचालित किया जाता है। यह इकाई सरकार के कार्यक्रमों और नीतियों पर प्रकाश डालने के लिए विशेष लेख जारी करती है। यह इकाई फोटो लेख और पृष्‍ठभूमि जानकारियों सहित 200 से अधिक विशेष लेख औसतन हर वर्ष तैयार करती है। पत्र सूचना कार्यालय में पूरे वर्ष विभिन्‍न सरकारी कार्यक्रमों का फोटो कवरेज किया जाता है तथा ये तस्‍वीरें राष्‍ट्रीय समाचारपत्रों और पत्रिकाओं में भेजी जाती है।
पत्र सूचना कार्यालय द्वारा मुख्‍यालय में विदेशी मीडिया सहित मीडिया प्रतिनिधियों को प्रत्‍यायन (accreditation) प्रदान किया जाता है। लगभग 1425 संवाददाताओं और 430 कैमरा मैन/फोटोग्राफरों का प्रत्‍यायन किया गया है। कुल 150 तकनीशियनों तथा लगभग 76 संपादकों और मीडिया आलोचकों को प्रत्‍यायन दिया गया है।
पत्र सूचना कार्यालय का फीडबैक प्रकोष्‍ठ समाचार मदों और संपादकीय टिप्‍पणियों के आधार पर समाचारों और विचारों का एक दैनिक डायजेस्‍ट तैयार होता है, जिसे प्रिंट मीडिया में दर्शाया जाता है। यह‍ डायजेस्‍ट प्रत्‍येक कार्य दिवस पर तैयार किया जाता है।
पत्र सूचना कार्यालय की वेबसाइट भारत के मध्‍यम और छोटे समाचार पत्रों के लिए सूचना का एक महत्‍वपूर्ण स्रोत है, जिसे अधिक आकर्षक बनाने एवं नई विशेषताएं जोड़ने के लिए समीक्षित किया जाता है। पत्र सूचना कार्यालय के व‍रिष्‍ठ अधिकारियों द्वारा सुझाए गए कुछ डिजाइन परिवर्तन शामिल किए गए थे। पत्र सूचना कार्यालय की 6 अलग अलग भाषाओं में 6 वेबसाइटें, जो हैं तमिल, मलयालम, कन्‍नड़, तेलुगु, बंगाली और मिज़ो भाषाएं।
इंट्रा पीआईबी, इंट्रानेट वेब पोर्टल को पत्र सूचना कार्यालय द्वारा नई विशेषताओं सहित सज्जित किया गया है जैसे पीआईबी क्लिपिंग सेवा, आंतरिक अनुप्रयोग के लिंक प्रदान करना जो हैं हार्डवेयर की शिकायतें, मासिक प्रगति प्रतिवेदन, वेतन पर्चियां, सूचनाएं, डाउनलोड फॉर्म।
बाप्स्क
बाप्स्क - (पोलिश: "Babsk") - सेंट्रल पोलैंड में एक गाँव है। 2006 में यहाँ की जनसंख्या लगभग 700 थी।
क्रांजबर्ग के प्रौद्योगिकी के नियम
मेलिन क्रांजबर्ग (Melvin Kranzberg) ने छ: "प्रौद्योगिकी के नियम" प्रतिपादित किये हैं जो निम्नवत् हैं-
Taken from Kranzberg, Melvin (1986) Technology and History: "Kranzberg's Laws", "Technology and Culture", Vol. 27, No. 3, pp. 544–560.
हेलसिंकी
हेलसिंकी फ़िनलैंड की राजधानी और सबसे बड़ा शहर है। इसे नीलनगर या "ब्‍लु सिटी" भी कहा जाता है।
संत निकोलस चर्च यहाँ का सबसे बड़ा गिरिजाघर है। इस गिरिजाघर के बारे में कहा जाता है कि यहाँ आप जो भी माँगेंगे आपकी मुराद जरूर पूरी होगी। अगर आप संसार की सबसे महँगी शादी करना चाहते हैं तो चले आएँ इस गिरिजाघर में 750,000 यूरो लेकर। असल में यही वो गिरिजाघर है जहाँ सबसे महँगी यादगार शादी होती है।
कोप्पटरी बाजार मछलियों का सबसे बड़ा बाजार है। यहाँ हर तरह की मछलियाँ मिलती है। समस्‍या यह है कि यहाँ का हर बाजार बहुत मँहगा है, अगर आप खरीदारी करना चाहते है तो अपनी जेब भरकर ही वहाँ जाएँ।
यहाँ पर एक बहुत बड़ा चिड़ियाघर है। यह एक द्वीप पर स्थित है, इसलिए यहाँ आने के लिए आपको नाव से जाना पड़ेगा। यहाँ आने का अनुभव बहुत मजेदार है। यहाँ आपको दुनिया भर के कई पक्षियों के दर्शन हो जाएँगे। यहाँ जानवरों के रहने के लिए इतने सुंदर घर बने है कि यकीन ही नहीं होता कि यहाँ जानवर रहते हैं।
"लिना मैकी पार्क" यहाँ का सबसे बड़ा उद्यान है। य‍ह बहुत ही सुंदर है। यह उद्यान देखते हुए आप समुद्र के बारे में, इसमे रहने वाले प्राणियों के बारे में बहुत ही गहराई से समझ पाएँगे। यहीं आप शार्क, डॉल्फिन, व्‍हेल आद‍ि मछलियों को देख पाएँगे।
विष्णुगुप्त (सम्राट)
प्राचीन भारत के प्रमुख साम्राज्य गुप्त साम्राज्य का सम्राट थे।
बालको
भारत एल्यूमिनियम कम्पनी लिमिटेड
मेलिन क्रांजबर्ग
"मेलिन क्रांजबर्ग"' (नवम्बर २२, १९१७ – दिसम्बर ६, १९९५) में १९५२ से १९७१ तक इतिहास के प्रोफेसर थे। १९७२ से १९८८ तक वे में इतिहास के प्रोफेसर थे।
लेओ फेरे
फ्रांसीसी गायक और काव्यकार्।
लेओ फेरे (गान इस्का वानर ‒ पेपे ‒ के लिए है)
पिनोक्कियो (१९४० की फ़िल्म)
पिनोकियो () १९४० में वॉल्ट डिज़्नी द्वारा निर्मित एनीमेटेड फिल्म है।
द्रौपदी माला
द्रौपदी माला जिसे फ़ॉक्स टेल आर्चिड भी कहॉ जाता है एक प्रकार का आर्चिड है। यह भारत के असम प्रान्त का राजकिय पुष्प भी है। इस पुष्प को महाराष्ट्र प्रान्त मे गजरा के नाम से जाना जाता है।
सीता अशोक
सीता अशोक अशोक वृक्ष के पुष्प को कहते है। यह भारत के उड़ीसा प्रान्त का राजकिय पुष्प है।
अशोक वृक्ष
अशोक को बंगला में अस्पाल, मराठी में अशोक, गुजराती में आसोपालव तथा देशी पीला फूलनों, सिंहली में होगाश तथा लैटिन में जोनेशिया अशोका (Jonasia Ashoka) अथवा सराका-इंडिका (Saraca Indica) कहते हैं।
अशोक का पेड़ 28 से 30 फुट तक ऊँचा होता है।
वोले शोयिंका
वोले शोयिंका-(पूरा नाम अकिन्वान्डे ओलुवोले शोयिंका)(१३ जुलाई १९३४-) १९८६ में साहित्य के लिए नोबेल पुरस्कार से सम्मानित अफ्रीका के पहले साहित्यकार हैं। उनका जन्म ओगुन राज्य में स्थिति अव्योकुटा कस्बे में हुआ था। इनके पिता एनिओला शोंयिंका एक अध्यापक थे और मां आयोडेले (इया) ओलुवोले अपनी दुकान चलाती थीं। इस दम्पति ने ईसाई धर्म को स्वीकार कर लिया था इसलिए बालक शोयिंका का बपतिस्मा संस्कार हुआ। लेकिन बचपन से ही बालक शोयिंका पर अपने दादा के मूल योरूबा प्रकृति धर्म (एनिमिज्म) पर अटल रहने का गहरा प्रभाव पड़ा। इसी के फलस्वरूप उनके मन मनुष्य के प्रति अगाध आस्था जनमी। आगे चलकर योरूबा जनजाति की भाषा और संस्कृति से अभिन्न जुड़ाव का उनकी सृजनात्मकता में अद्भुद उपयोग हुआ। युवा होते-होते १९६३ में वोले शोयिंका ने ईसाई धर्म सार्वजनिक रूप से परित्याग करके प्रकृति धर्म में आस्था व्यक्ति की और उनकी पुर्नस्थापना के लिए प्रयत्नशील हो गए। रायल कोर्ट थियेटर लंदन में प्ले-रीडर के रूप में जीवन आरम्भ करके वह नाइजीरिया के कई विश्वविद्यालयों में अंग्रेजी साहित्य और नाट्य कला के प्राध्यापक रहे। कालान्तर में लेगान विश्वविद्यालय घाना और शेफील्ड विश्वविद्यालय इंग्लैण्ड में विजिटिंग प्रोफेसर और चर्चित कालेज कैम्ब्रिज विश्वविद्यालय इंगलैण्ड व कॉर्नेल विश्वविद्यालय अमरीका के फैलो बने। अपनी प्रतिबद्धताओं और अभिव्यक्ति के कारण कई बार जेल यात्रा करनी पड़ी।
अश्वेत अफ्रीका की परंपरा, संस्कृति और धार्मिक विश्वास में युगों-युगों से रचे-बसे मिथकों की काव्यात्मकता और उनकी नई रचनात्मक सम्भावनाओं को शोयिंका ने ही पहली बार पहचाना। प्राचीन यूनानी मिथकों की आधुनिक यूरोपीय व्याख्या से प्रेरित हो उन्होंने योरूबा देवमाला की सर्वथा नई दृष्टि से देखा। साहित्य और कला के अपार रचना-सामर्थ्य को प्रतिबिम्बित करने वाले योरूबा देवता ओगुन इस नव्य दृष्टिकोण को रेखांकित करती है। उनकी कविताओं के अनुवाद हिंदी में भी पढ़े जा सकते हैं।
टिम्बकटू विश्वविद्यालय
पश्चिमी अफ्रीका के माली नगर में स्थिक एक विश्वविद्यालय है।
योरुबा भाषा
योरुबा (Yoruba) पश्चिमी अफ़्रीका, विशेषकर नाइजीरिया में बोले जाने वाली एक भाषा है। इसे लगभग ३ करोड़ लोग बोलते हैं, जिनमें से कई योरुबा समुदाय के सदस्य हैं। यह एक बहुकेन्द्रीय भाषा है जिसके भिन्न मानक रूप नाइजीरिया और बेनिन में बोले जाते हैं। यह नाइजर नदी के नदीमुख क्षेत्र में बोली जाने वाली इत्सेकिरी भाषा और मध्य नाइजीरिया में बोली जाने वाली इगाला भाषा से सम्बन्धित है।
इब्न खल्दून
इब्न खल्दून (२७ मई, १३३२ - १९ मार्च १४०६) उत्तरी अफ्रीका के बहुमुखी प्रतिभायुक्त व्यक्ति थे।इब्न खल्डून एक इफ्रिक्यां अरब मुस्लिम इतिहासकार थे। इन्हें अन्धुनिक समाजशास्त्र और अर्थशास्त्र का पिता माना जाता हैं। उन्होंने साहित्य, धर्म, ज्योतिष, अर्थशास्त्र आदि अनेक विषयों में महत्त्वपूर्ण काम किए।
तिरुवल्लुर
तिरुवल्लुर (Tiruvallur) भारत के तमिल नाडु राज्य के तिरुवल्लुर ज़िले में स्थित एक नगर है। यह उस ज़िले का मुख्यालय भी है।
न्यूक्लियर मेडिसिन
न्यूक्लियर मेडिसिन (गामा स्कैनिंग)
द्वारा- डा۰ मुकेश जैन न्यूक्लियर मेडिसिन विशेषज्ञ
साथ में- संजीव सिंह
अब तक उपलब्ध सभी जाँच जैसे सी.टी. स्कैन, एम. आर. आई. व एक्स रे आदि अंगों के आकार में आयी खराबी को छाया चित्रित करते थे जिससे रोग होने पर ही उसके बारे में पता चल पाता था परन्तु न्यूक्लियर मेडिसिन (गामा स्कैनिंग) द्वारा मालेक्यूल स्तर पर कोशिका की फीजियोलाजी एवं बायोलाजी में आ रहे परिवर्तनों के आधार पर न केवल रोगों की किसी भी अवस्था (प्रारम्भिक अथवा गम्भीर) में गहन जांच व कई रोगों की चिकित्सा भी की जा सकती है। न्यूक्लियर मेडिसिन (गामा स्कैनिंग) में रोगी के शरीर में दवा या इंजेक्शन द्वारा बहुत ही कम मात्रा में रेडियोधर्मी तत्व प्रविष्ट करा दिए जाते हैं जो शरीर की संक्रमित या प्रभावित कोशिकाएँ इस तत्व को अवशोषित कर लेती हैं। इनसे होने वाले विकिरण को गामा कैमरा द्वारा ग्रहण कर सटीक जांच सम्भव हो जाता है। इस जांच में इतनी कम मात्रा में रेडियोधर्मी तत्व का प्रयोग होता है कि इसका विकिरण स्तर एक्स-रे एवं अन्य जांच में होने वाले विकिरण से भी कम होता है एवं कोशिकाओं को जरा भी क्षति नहीं पहुँचती है। यह पूरी तरह ए. ई. आर. बी. (भारत सरकार) के मानक के अनुरुप एवं विशेषज्ञ चिकित्सक की देखरेख में सम्पन्न होता है।
कैंसर (आंकोलाजी स्कैन)- कैंसर की जाँच में यह अति आवश्यक होता है कि यह शरीर के किन भागों में फैला है व कहाँ फैलने की संभावना है। केवल न्यूक्लियर मेडिसिन (गामा स्कैनिंग) द्वारा ही पूरे शरीर में कैन्सर की सही स्थिति, ट्यूमर की गंभीरता व उसके दुष्प्रभाव की जांच संभव है।
हृदय (हार्ट स्कैन)- हृदय के थैलियम परीक्षण द्वारा हृदय की विभिन्न मांसपेशियों के ऊतकों की कार्यक्षमता एवं धमनियों में होने वाले रक्त प्रवाह को जांचा जा सकता है एवं अनावश्यक एन्जियोग्राफी से बचा जा सकता है। इसके द्वारा हृदयाघात की संभावना का बहुत पहले पता लगाया जा सकता है जिससे सही समय पर उचित इलाज द्वारा जीवन की रक्षा की जा सकती है।
अस्थि (बोन स्कैन)- न्यूक्लियर मेडिसिन (गामा स्कैनिंग) द्वारा हडि्डयों व जोड़ों में होने वाले सूक्ष्म से सूक्ष्म परिवर्तन की जांच की जाती है। साथ ही हडि्डयों में होने वाले गाँठों की जांच भी की जाती है। इसके द्वारा छोटे से छोटे फ्रैक्चर की जांच एवं गम्भीर आस्टियोमेलाइटिस की जांच भी की जाती है। साथ ही आज गम्भीर समस्या बन चुके पीठ दर्द निवारण के लिए रीढ़ की सम्पूर्ण जांच सम्भव है।
गुर्दा (रीनल स्कैन)- न्यूक्लियर मेडिसिन (गामा स्कैनिंग) द्वारा शरीर के अत्यन्त महत्वपूर्ण व शोधक अंग, गुर्दों की स्थिति एवं कार्यक्षमता का सही मूल्यांकन किया जा सकता है। गुर्दे के प्रत्यारोपण की आवश्यकता एवं प्रत्यारोपण के पश्चात उसकी कार्यक्षमता की जांच न्यूक्लियर मेडिसिन द्वारा की जाती है।
मस्तिष्क (ब्रेन स्पेक्ट)- मस्तिष्क एवं न्यूरोलाजी से सम्बन्धित गम्भीर बीमारियों जैसे याददाश्त चले जाना, स्ट्रोक, मिर्गी, अल्जाइमर आदि की सही जांच एवं भविष्य में होने वाले परिवर्तनों का पता लगाया जा सकता है।
थायराइड अपटेक एवं स्कैन- गले में स्थित थायराइड ग्रंथि के बढ़ने (घेंघा रोग होने) पर गामा स्कैनिंग द्वारा सटीक जांच सम्भव है जिसके उपरान्त इसका इलाज किया जा सकता है।
पेट सम्बन्धी- न्यूक्लियर मेडिसिन (गामा स्कैनिंग) द्वारा गैस्ट्रो के रोग जैसे पित्त की थैली (गाल ब्लैडर) में संक्रमण एवं उसके कार्यक्षमता की जाँच व पित्त रस के प्रवाह एवं मात्रा की जांच की जाती है। यही नहीं, पेट के अन्य भागों में आपरेशन के पश्चात उनकी कार्यक्षमता का सही आंकलन किया जाता है।
उपरोक्त रोगों के अलावा कई रोगों की जांच न्यूक्लियर मेडिसिन (गामा स्कैनिंग) द्वारा सम्भव है। संजीव सिंह, वाराणसी
सेंट जॉर्ज फोर्ट
चेन्नई का एक महत्वपूर्ण आकर्षण है सेंट जॉर्ज फोर्ट। इसे सन्‌ १६४० में ईस्ट इंडिया कंपनी के फ्रांसिंस डे ने बनाया था। यह किला ईस्ट इंडिया कंपनी का व्यापारिक केंद्र था। 150 वर्षों तक यह युद्धों और षड्यंत्रों का केंद्र बना रहा। इस किले में पुरानी सैनिक छावनी, अधिकारियों के मकान, सेंट मेरी गिरजाघर एवं रॉबर्ट क्लाइव का घर है। यह चर्च अँगरेजों द्वारा भारत में बनवाया गया सबसे पुराना चर्च माना जाता है।
चेन्नई का प्रशासन
चेन्नई शहर का प्रशासन चेन्नई नगर निगम के पास है। १६८८ में स्थापित हुआ यह निगम भारत में ही नहीं, ब्रिटेन के बाहर किसी भी राष्ट्रमंडल देश में सबसे पहला नगर निगम है। इसमें १५५ पार्षद है, जो चेन्नई के १५५ वार्डों का प्रतिनिधित्व करते हैं। इनका चुनाव सीधे चेन्नई की जनता ही करती है। ये लोग अपने आप में से ही एक महापौर एवं एक उप-महापौर चुनते हैं जो छः समितियों का संचालन करता है। चेन्नई, तमिल नाडु राज्य की राजधानी होने से राज्य की कार्यपालिका और न्यायपालिका के मुख्यालय शहर में मुख्य रूप से फोर्ट सेंट जॉर्ज में सचिवालय इमारत में और शेष कार्यालय शहर में विभिन्न स्थानों पर अनेक इमारतों में स्थित हैं। मद्रास उच्च न्यायालय का अधिकार-क्षेत्र तमिल नाडु राज्य और पुदुच्चेरी तक है। यह राज्य की सर्वोच्च न्याय संस्था है और चेन्नई में ही स्थापित है। चेन्नई में तीन लोकसभा निर्वाचन क्षेत्र हैं – सेन्नई उत्तर, चेन्नई मध्य और चेन्नई दक्षिण और १८ विधान-सभा निर्वाचन क्षेत्र हैं।  चेन्नई का महानगरीय क्षेत्र कई उपनगरों तक व्याप्त है, जिसमें कांचीपुरम जिला और तिरुवल्लुर जिला के भी क्षेत्र आते हैं। बडए उपनगरों में वहां की टाउन-नगर पालिकाएं हैं और छोटे क्षेत्रों में टाउन-परिषद हैं जिन्हें पंचायत कहते हैं। शहर का क्षेत्र जहां १७४ कि॰मी॰² (६७ मील²) है, वहीं उपनगरीय क्षेत्र ११८९ कि॰मी॰² (४५८ मील²) तक फैले हुए हैं। चेन्नई महानगर विकास प्राधिकरण (सी.एम.डी.ए) ने शहर के निकट उपग्रह-शहरों के विकास के उद्देश्य से एक द्वितीय मास्टर प्लान का ड्राफ़्ट तैयार किया है। निकटस्थ उपग्रह शहरों में महाबलिपुरम (दक्षिण में), चेंगलपट्टु और मरियामलाइ नगर दक्षिण-पश्चिम में, श्रीपेरंबुदूर, तिरुवल्लुर और अरक्कोणम पश्चिम में आते हैं।
ग्रेटर चेन्नई पुलिस विभाग तमिल नाडु पुलिस का ही एक अनुभाग है, जो शहर में कानून एवं सुरक्षा व्यवस्था की देखरेख में संलग्न है। शहर की पुलिस के अध्यक्ष पुलिस आयुक्त, चेन्नई हैं और प्रशासनिक नियंत्रण राज्य गृह मंत्रालय के पास है। इस विभाग में ३६ उप-भाग और १२१ पुलिस-स्टेशन है। शहर खा यातायात चेन्नई सिटी ट्रैफिक पुलिस द्वारा नियंत्रित होता है। महानगर के उपनगर चेन्नई मेट्रोपॉलिटन पुलिस के अधीन आते हैं, एवं बाहरी जेले कांचीपुरम एवं तिरुवल्लुर पुलिस विभागों के अन्तर्गत्त हैं। चेन्नई नगर निगम और उपनगरीय नगरपालिकाएं नागरिक सुविधाएं मुहैया कराती हैं। अधिकांश क्षेत्रों में कूड़ा-प्रबंधन नील मेटल फैनालिका एन्वायरनमेंट मैनेजमेंट; एक निजी कंपनी और कुछ अन्य क्षेत्रोंमें नगर निगम देखता है। जल-आपूर्ति एवं मल-निकास (सीवेज ट्रीटमेंट) चेन्नई मेट्रोपॉलिटन वॉटर सप्लाई एंड सीवेज बोर्ड देखाता है। विद्युत आपूर्ति तमिल नाडु विद्युत बोर्ड प्रबंध करता है। शहर की दूरभाष सेवा छः मोबाइल और चार लैंडलाइन कंपनियों के द्वारा प्रबंध होता है, और यही कंपनियां तथा सिफी और हैथवे ब्रॉडबैंड सेवा द्वारा इंटरनेट भी उपलब्ध कराती हैं।
हैदर अली
हैदर अली (; १७२१ – ७ दिसम्बर १७८२) दक्षिण भारतीय मैसूर राज्य के सुल्तान और "वस्तुतः" शासक थे। उनका जन्म का नाम हैदर नाइक था। वो अपने सैन्य कौशल के कारण काफी प्रतिष्ठित हुये और इसी कारण मैसूर के शासकों का ध्यान अपनी ओर खींचा। इसके परिणामस्वरूप वो दलवई (कमांडर इन चीफ अर्थात सेनाप्रमुख) पद पदोन्नत हुये। इसके बाद वो कार्यकारी राजा कृष्णराज वाडियार द्वितीय और मैसूर सरकार पर हावी हो गये। वो मैसूर राज्य के सर्वाधिकारी (मुख्यमंत्री) के रूप में १७६१ में वास्तविक राजा बने।
केब्रा नेगास्ट
केब्रा नेगास्ट इथोपिया में, मौलिक रूप से गे'इज लिपि में लिखा हुआ राजपरिवार का इतिहास है। इसे महत्वपूर्ण साहित्यिक ग्रंथ भी समझा जाता है।
सुनडिआटा का महाकाव्य
सुनडिआटा का महाकाव्य पश्चिम अफ़्रीका के मध्यकालीन माली साम्राज्य में वाचिक परंपरा द्वारा विकसित साहित्यिक रचना है।
डिंगा का पुराना महाकाव्य
डिंगा का पुराना महाकाव्य घाना में वाचिक परंपरा द्वारा विकसित एक महाकाव्य परंपरा है।
डम्बो
डम्बो () १९४१ में वॉल्ट डिज़्नी द्वारा निर्मित एनीमेटेड फिल्म है।
मुख्य चरित्र जंबो जूनियर, एक अर्द्ध मानवाकृतीय हाथी है जो निर्दयतापूर्वक "डम्बो" उपनाम है। वह उसके बड़े कानों के लिए उपहास है, लेकिन वास्तव में वह पंख के रूप में उसके कान का उपयोग करके उड़ान में सक्षम है। एक चूहे और हाथी के बीच टकसाली दुश्मनी नक़ल संबंध फिल्म, अपने ही सच्चे दोस्त, उसकी माँ से अलग, सबसे भर में माउस, टिमोथी है।
"डम्बो" कल्पना की वित्तीय नुकसान संभलना करने के लिए बनाया गया था। यह सादगी और डिज्नी स्टूडियो के लिए अर्थव्यवस्था की एक विचार पीछा और 64 मिनट में, यह एक डिज्नी के कम से कम एनिमेटेड सुविधाओं की है।
धर्मशास्त्र
धर्मशास्त्र संस्कृत ग्रन्थों का एक वर्ग है, जो कि शास्त्र का ही एक प्रकार है। इसमें सभी स्मृतियाँ सम्मिलित हैं। यह वह शास्त्र है जो हिन्दुओं के धर्म का ज्ञान सम्मिलित किये हुए हैं, धर्म शब्द में यहाँ पारंपरिक अर्थ में धर्म तथा साथ ही कानूनी कर्तव्य भी सम्मिलित हैं।
धर्मशास्त्रों का बृहद् पाठ भारत की ब्राह्मण परंपरा का अंग है, तथा यह विद्वत्परंपरा की देन एवं एक विशद तंत्र है। इसके गहन न्यायशास्त्रीय विवेचन के कारण प्रारंभिक ब्रिटिश औपनिवेशिक प्रशासकों द्वारा यह हिंदुओं के लिए कानून के रूप में माना गया था तब से लेकर आज भी धर्मशास्त्र को हिन्दू विधिसंहिता के रूप में देखा जाता है। धर्मशास्त्र में उपस्थित रिलीजन व कानून के बीच जो अंतर किया जाता है, दरअसल वह कृत्रिम है और बार-बार उसपर प्रश्न उठाये गये हैं। जबकि कुछ लोग, धर्मशास्त्र में धार्मिक व धर्मनिरपेक्ष कानूनों के बीच अंतर रखा गया है ऐसा पक्ष लेते हैं। धर्मशास्त्र हिन्दू परंपरा में महत्त्वपूर्ण है, क्योंकि- एक, यह एक आदर्श गृहस्थ के लिए धार्मिक नियमों का स्रोत है, तथा दूसरे, यह धर्म, विधि, आचारशास्त्र आदि से संबंधित हिंदू ज्ञान का सुसंहत रूप है।
"पांडुरंग वामन काणे, सामाजिक सुधार को समर्पित एक महान विद्वान्, ने इस पुरानी परंपरा को जारी रखा है। उनका धर्मशास्त्र का इतिहास, पाँच भागों में प्रकाशित है, प्राचीन भारत के सामाजिक विधियों तथा प्रथाओं का विश्वकोश है। इससे हमें प्राचीन भारत में सामाजिक प्रक्रिया को समझने में मदद मिलती है।"
ब्यूनस आयर्स
ब्यूनस आयर्स अर्जेन्टीना की राजधानी और सबसे बड़ा नगर है। यह देश के उत्तरपूर्वी कोने पर चाँदी नदी (रियो ला प्लाटा)) के मुहाने पर बसा है। इसका नाम यहाँ आने वाले स्पेन के दल के शुभंकर संत के नाम पर पड़ा। इसको संक्षेप में Bs.As या BA लिखा जाता है।
पेड्रो १ ब्राज़ील
पेड्रो १ ने पुर्तगाल सरकार को मात देकर ब्राज़ील को स्वतंत्र कराया था। ये स्वतंत्र ब्राज़ील के प्रथम राजा थे।
हांग कांग का हस्तांतरण
१ जुलाई १९९७ को ब्रिटेन ने हांग कांग का हस्तांतरण चीन को कर दिया था।
ईरानी पञ्चांग
ईरानी पंचांग लगभग दो सहस्त्राब्दियों से ईरान, अफगानिस्तान और आस-पास के ईलाकों में उपयोग में लाया जाता है।
मोरतेज़ा मोतहरी
मोरतेज़ा मोतहरी ईरान के प्रसिद्ध शिक्षक और राजनीतिज्ञ थे।
पेरू स्वतंत्रता संग्राम
पेरू स्वतंत्रता संग्राम पेरू की स्वतंत्रता के लिए १८११ में आरम्भ हुये सैनिक संघर्षों की एक शृंखला है।
तत्क्षण कॉफी
तत्क्षण कॉफी (इंस्टेंट कॉफी) एक पेय पदार्थ है जो कॉफी की फलियों से प्राप्त होता है। विभिन्न निर्माण प्रक्रियाओं के द्वारा कॉफी से पानी सुखा कर इसे दानेदार पाउडर का रूप दिया जाता है। पीते समय गर्म पानी मे यह दाने मिलाये जाते हैं। यह दाने पानी में घुल जाते है और तत्क्षण ही कॉफी बन जाती है, इसीलिए इसे यह नाम दिया गया है।
रोमान्स भाषाएँ
रोमांस भाषाएँ हिन्द-यूरोपीय भाषा-परिवार की एक शाखा है, जिनकी उत्पत्ति लातिनी भाषा से हुई है। इनमें स्पेनिश भाषा, पुर्तगाली भाषा, फ्रेंच भाषा, रोमानी भाषा, इटालियन भाषा, कैटलन भाषा और गैलिशियन भाषा शामिल हैं।
गैलिशियन भाषा
गैलिशियन भाषा गलिशिया नामक जाति के द्वारा मुख्यतः पश्चिमोत्तर स्पेन और उत्तर पुर्तगाल में बोली जाती है।
हेनरी नेस्ले
हेनरी नेस्ले, विश्व की सबसे बड़ी खाद्य कम्पनी नेस्ले के संस्थापक हैं।
गलिशिया (स्पेन)
गलिशिया यूरोप के पश्चिमोत्तर स्पेन के आस-पास के क्षेत्रों में पाई जाने वाली जाति है जो यूरोप के प्राथमिक शासकों में से एक माने जाते हैं।
जोसे डे सन मार्टिन
जोसे डे सन मार्टिन (२५ फ़रवरी १७७८ – १७ अगस्त १८५०) अर्जेन्टाइन जेनेरल और स्पेन के विरूद्ध दक्षिणी अमेरिका के स्वतंत्रता संग्राम के प्रमुख नेता थे।
नौर्मल स्कूल
नॉर्मल स्कूल एक ऐसा संस्थान है, जो हाई स्कूल के स्नातकों को अध्यापन और पाठ्यक्रम के मानदंडों में शिक्षित करके शिक्षक बनने के लिए बनाया जाता है। अधिकांश ऐसे स्कूल, जहां वे अभी भी मौजूद हैं, अब "शिक्षक-प्रशिक्षण महाविद्यालय" या "शिक्षक महाविद्यालय" घोषित किए जाते हैं और एक व्यापक विश्वविद्यालय के हिस्से के रूप में आयोजित किए जा सकते हैं। संयुक्त राज्य अमेरिका, कनाडा और अर्जेंटीना के स्कूलों ने प्राथमिक नॉर्मल स्कूलों के लिए शिक्षकों को प्रशिक्षित किया, महाद्वीपीय यूरोप में, समान कॉलेजों ने प्राथमिक, माध्यमिक और तृतीयक स्कूलों के लिए शिक्षकों को शिक्षित किया
जोसे बर्नार्डो दे ताग्ले
जोसे बर्नार्डो दे ताग्ले एक पुरूई सैनिक थे। १८२३-१८२४ तक ये पेरू के राष्ट्रपति भी थे।
मैनुएल ए ऑड्रिया
मैनुएल ए ऑड्रिया १९४८-१९५६ तक पेरू के राष्ट्रपति थे।
फ़िलिपीनो भाषा
फ़िलिपीनो फ़िलीपीन्स की राष्ट्रभाषा और राजभाषा है।
राष्ट्रभाषा
बांग्लादेश के लोगों ने केवल बंगाली भाषा को ही अपने देश की एक मात्र राष्ट्र भाषा के रूप में अपनाया है।
भारतीय संविधान में भारत की कोई राष्ट्र भाषा नहीं है। सरकार ने 22 भाषाओं को आधिकारिक भाषा के रूप में जगह दी है। जिसमें केन्द्र सरकार या राज्य सरकार अपने जगह के अनुसार किसी भी भाषा को आधिकारिक भाषा के रूप में चुन सकती है। केन्द्र सरकार ने अपने कार्यों के लिए हिन्दी और रोमन
वर्तमान में सभी 22 भाषाओं को आधिकारिक भाषा का दर्जा प्राप्त है। 2010 में गुजरात उच्च न्यायालय ने भी सभी भाषाओं को समान अधिकार के साथ रखने की बात की थी, हालांकि न्यायालयों और कई स्थानों में केवल अंग्रेजी भाषा को ही जगह दिया गया है।
डायनथस कैरीओफ़िलस
कार्नेशन (डायनथस कैरीओफ़िलस / "Dianthus caryophyllus") एक महत्वपूर्ण एवं अत्यंत आकर्षक व्यावसायिक पुष्प है। यह कैरियोफाइलेसी कुल का सदस्य है। इसका वानस्पतिक नाम डायन्थस कैरियोफिलस है। कार्नेशन का उत्पत्ति स्थल दक्षिण फ्रांस माना जाता है। इसको 'डिविन् फ्लॉवर' के नाम से जाना जाता है। इसके पुष्प की सुगन्ध, विभिन्न रंग, कम वजन एवं अधिक दिनों तक तरोताजा बने रहने के कारण मुख्य दस कर्तित पुष्पों में इसका स्थान है। इसका कट फ्लॉवर गुलदस्ता बनाने, घर की सजावट, गाड़ियों की सजावट इत्यादि में किया जाता है। इसकी व्यावसायिक खेती यूरोप, उत्तर अमेरिका, दक्षिण अफ्रीका, कोलम्बिया, केन्या, टर्की, मोरक्को, नीदरलैंड, इजराइल, पोलैण्ड, स्पेन, भारत इत्यादि देशों में की जाती है। इसके पुष्प विभिन्न रंगों के जैसे गुलाबी, लाल, पीला, सफेद एवं विभिन्न प्रकार के मिश्रित रंगों में पाये जाते हैं।
शासकीय यूआं
शासकीय यूआं चीन देश के सरकार की एक शाखा है।
राष्ट्रीय शिक्षा संघ (संयुक्त राज्य अमेरिका)
राष्ट्रीय शिक्षा संघ संयुक्त राज्य अमेरिका की सबसे बड़ी मजदूर संघ है, जिसके सदस्य महाविद्यालय और विश्वविद्यालय के शिक्षक और कर्मचारी हैं।
प्रथम महिला
किसी देश के राष्ट्रपति की पत्नि को प्रथम महिला भी कहा जाता है।तुर्की के राष्ट्रपति रजब तैयब एर्दोगान की पत्नी एमइन एर्डोगान को तुर्की की प्रथम महिला कहा जाता है।
पूर्वी गुट
पूर्वी ब्लॉक पूर्वी और मध्य यूरोप के पूर्व साम्यवादी देशों को कहा जाता है।
७ सितम्बर
7 सितंबर ग्रेगोरी कैलंडर के अनुसार वर्ष का 250वॉ (लीप वर्ष मे 251 वॉ) दिन है। साल मे अभी और 115 दिन बाकी है।नामक जहाज के लेक मिसीगन में डूब जाने से 400 से अधिक लोगों की मौत हो गई।
२१ नवम्बर
२१ नवम्बर ग्रीगोरी पंचाग का ३२५वां (लीप वर्ष में ३२६वां) दिन है। इसके बाद वर्षान्त तक ४० दिन और बचते हैं।
आदर्श जादुई वर्ग
कोई "n" श्रेणी का वर्ग जिसमें शून्य से "n"² − १ की संख्याएं होती हैं और दो अन्य अतिरिक्त गुण होते हों, आदर्शतम जादूई वर्ग कहलाता है। दो अतिरिक्त गुणों में:एक आदर्श जादूई वर्ग पार्श्वनाथ मन्दिर, खजुराहो में अंकित है।
दो 12×12 आदर्श जादूई वर्ग निम्न के प्रत्येक घटक में १ जोड़ने पर मिलेंगे:
सभी आदर्श जादूई वर्ग पैन-मैजिक वर्ग होते हैं।